Publication: Magyar Közlöny
Issue: MK-2009-160 (Year: 2009, Number: 160)
Era: 2004-2010
Section: Az általános forgalmi adóról szóló 2007. évi CXXVII. törvény (a továbbiakban: Áfa tv.) 13. §-ának (3) bekezdése helyébe
Paragraph Index: 167

(2) Az (1) bekezdés b) pontja szerinti eljárásra egyebekben az adó-visszatéríttetési jog érvényesítésére irányuló eljárásra vonatkozó rendelkezéseket kell megfelelõen alkalmazni. 251/M. § (1) Az elismert harmadik államban letelepedett adóalany az adó-visszatéríttetési kérelmet, a kérelem mellékleteként csatolandó vagy késõbb benyújtandó okiratokat és egyéb írásos nyilatkozatokat – ha e fejezet rendelkezéseibõl kifejezetten más nem következik – elektronikus formában és elektronikus úton is benyújthatja az állami adóhatósághoz, feltéve, hogy adó-visszatéríttetési kérelmében elektronikus kapcsolattartásra szolgáló címet is megjelöl, egyúttal nyilatkozik arról is, hogy rendelkezik az elektronikus kapcsolattartáshoz szükséges eszközökkel. Ebben az esetben az állami adóhatóság az adó-visszatéríttetési eljárás során a 251/D. § (1) bekezdésében meghatározottak szerint jár el.

Source: https://magyarkozlony.hu/hivatalos-lapok/e801f32b248820e50b76ef73891c7637a9131fb0/dokumentumok/c01b0f012c840d18fd90bdcbc6e533ab71962d95/letoltes